CELEX: 62021TN0182
Language: et
Date: 2021-04-07 00:00:00
Title: Kohtuasi T-182/21: 7. aprillil 2021 esitatud hagi – PKK versus nõukogu

7.6.2021   
            
            
               ET
            
            
               Euroopa Liidu Teataja
            
            
               C 217/50
            
         
      7. aprillil 2021 esitatud hagi – PKK versus nõukogu
      (Kohtuasi T-182/21)
      (2021/C 217/66)
      Kohtumenetluse keel: inglise
      
         Pooled
      
      
         Hageja:„Kurdistan Workers’ Party“ (Kurdistani Töölispartei) (PKK) (esindajad: advokaadid A. van Eik ja T. Buruma)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada nõukogu otsus (ÜVJP) nr 2021/142 ja nõukogu rakendusmäärus 2021/138 osas, milles need puudutavad PKK-d (teise nimega „KADEK“, teise nimega „KONGRA-GEL“);
               
            
                  —
               
               
                  lisaks teha otsus kohtukulude (koos intressidega) kandmise kohta, mida täpsustatakse hilisemas menetlusstaadiumis.
               
            
         Väited ja peamised argumendid
      
      Hagi põhjenduseks esitab hageja seitse väidet.
      
                  1.
               
               
                  Esimene väide, et nõukogu otsus (ÜVJP) 2021/142 (1) ja nõukogu rakendusmäärus 2021/138 (2) on kehtetud hagejat puudutavas osas, sest need rikuvad õiguskindluse põhimõtet ja/või nõukogu ühise seisukoha 2001/931/ÜVJP (3) artikli 1 lõiget 2 ja/või nõukogu määruse nr 2580/2001 (4) artikli 2 lõiget 3. Hageja väidab, et nõukogu ei teinud selgelt ja täpselt kindlaks kontseptsiooni PKK-st.
               
            
                  2.
               
               
                  Teine väide, mille kohaselt on nõukogu otsus (ÜVJP) 2021/142 ja nõukogu rakendusmäärus 2021/138 kehtetud hagejat puudutavas osas, sest hagejat ei saa pidada terroriaktides osalevaks rühmituseks või üksuseks, nii nagu seda on määratletud nõukogu ühise seisukoha 2001/931/ÜVJP artikli 1 lõikes 3.
               
            
                  3.
               
               
                  Kolmas väide, et nõukogu otsus (ÜVJP) 2021/142 ja nõukogu rakendusmäärus 2021/138 on kehtetud hagejat puudutavas osas, sest pädev asutus ei ole teinud otsust nõukogu ühise seisukoha 2001/931/ÜVJP artikli 1 lõike 4 tähenduses.
               
            
                  4.
               
               
                  Neljas väide, mille kohaselt on nõukogu otsus (ÜVJP) 2021/142 ja nõukogu rakendusmäärus 2021/138 kehtetud hagejat puudutavas osas, sest nõukogu ei ole vaadanud oma seisukohta korrakohaselt läbi, nagu on nõutud nõukogu ühise seisukoha 2001/931/ÜVJP artikli 1 lõikes 6.
               
            
                  5.
               
               
                  Viies väide, et nõukogu otsus (ÜVJP) 2021/142 ja nõukogu rakendusmäärus 2021/138 on kehtetud hagejat puudutavas osas, sest see otsus ja rakendusmääras ei vasta proportsionaalsuse ja subsidiaarsuse nõuetele.
               
            
                  6.
               
               
                  Kuues väide, mille kohaselt on nõukogu otsus (ÜVJP) 2021/142 ja nõukogu rakendusmäärus 2021/138 kehtetud hagejat puudutavas osas, sest need ei ole kooskõlas põhjendamiskohustusega vastavalt Euroopa Liidu toimimise lepingu artiklile 296.
               
            
                  7.
               
               
                  Seitsmes väide, et nõukogu otsus (ÜVJP) 2021/142 ja nõukogu rakendusmäärus 2021/138 on kehtetud hagejat puudutavas osas, sest need rikuvad hageja kaitseõigusi ja hageja õigust tõhusale kohtulikule kaitsele ja õiguskaitsevahendile.
               
            
         (1)  Nõukogu 5. veebruari 2021. aasta otsus (ÜVJP) 2021/142, millega ajakohastatakse loetelu isikutest, rühmitustest ja üksustest, kelle suhtes kohaldatakse ühise seisukoha 2001/931/ÜVJP (terrorismivastaste erimeetmete rakendamise kohta) artikleid 2, 3 ja 4, ning millega tunnistatakse kehtetuks otsus (ÜVJP) 2020/1132 (ELT 2021, L 43, lk 14).
      
         (2)  Nõukogu 5. veebruari 2021. aasta rakendusmäärus (EL) 2021/138, millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ning millega tunnistatakse kehtetuks rakendusmäärus (EL) 2020/1128 (ELT 2021, L 43, lk 1).
      
         (3)  Nõukogu 27. detsembri 2001. aasta ühine seisukoht 2001/931/ÜVJP terrorismivastaste erimeetmete rakendamise kohta (EÜT 2001, L 344, lk 93; ELT eriväljaanne 18/01, lk 217).
      
         (4)  Nõukogu 27. detsembri 2001. aasta määrus (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks (EÜT 2001, L 344, lk 70; ELT eriväljaanne 18/01, lk 207).